《写忧 其二》
清代·吴定

少小慕坟典，览古穷杳冥。逶迤侍药炉，寒暑日以更。

中宵不能寐，仰观熠耀征。悠悠盛年逝，将与草木并。

犹酣启灵钥，壮思浩难扃。储士望成冈，储石望成城。

皓月流素辉，大火扬朱英。我生欲何为，哽咽双泪零。

作者简介：（1744—1809）安徽歙县人，字殿麟，号澹泉。诸生。嘉庆元年举孝廉。少与姚鼐同为刘大櫆弟子。鼐每为文必以示定。晚年专力经学，锐意深求义理。有《周易集注》、《紫石泉山房诗文集》。